OnePlus One

OnePlus One՝- չինական OnePlus ընկերության սմարթֆոն, որը դիրքավորվում է որպես «ֆլագմաների սպանող»։ Սա ընկերության առաջին արտադրանքն է։ Սմարթֆոնը ներկայացվել է 2014 թվականի ապրիլի 23-ին։

Տեխնիկական տվյալներ 
Ընկերությունը աշխարհի բոլոր տարածաշրջանների համար թողարկել է տեխնիկապես նույն մոդելը։

Օպերացիոն համակարգ 
Չինաստանում OnePlus One-ը թողարկվել է Oppo ColorOS-ի հետ Android 4.3 «Jelly Bean»-ի հիմքի վրա։ Մյուս բոլոր երկրներում սմարթֆոնի վրա տեղադրվել է CyanogenMod 11S՝ Android 4.4.4 «KitKat»-ի հիմքի վրա։

CyanogenMod-ի սարքերի համար առաջին թարմացումը CyanogenMod 12s-ի տարբերակից առաջ (Android 5.0.2-ի հիմքի վրա) թողարկվել է գրեթե մեկ տարի անց՝ 2015 թվականի ապրիլի 14-ին։ Թարմացումը տեղադրվել է միայն ֆայլերի ինքնուրույն բեռնման միջոցով։

OnePlus One-ը համատեղելի է այլ օպերացիոն համակարգերի հետ, ինչպիսիք են LineageOS-ը և Paranoid Android-ը։ LineageOS-ով սմարթֆոնը թույլատրում է Android 9.0 և Android 10:

Վաճառքներ 
OnePlus One-ը կարելի էր ձեռք բերել միայն հատուկ հրավերով OnePlus ընկերության կայքի միջոցով:16 ԳԲ տարբերակի արժեքը կազմում էր 299 դոլար, 64 ԳԲ տարբերակը՝ 349 դոլար։ 2015 թվականի ապրիլի 20-ին ընկերությունը չեղարկել է հրավերները և բացել է մուտքը բոլորի համար։ Չինաստանում հրավերների տեսքով վաճառքի սահմանափակումներ չեն եղել։

2015 թվականին դոլարի նկատմամբ եվրոյի փոխարժեքի անկման պատճառով OnePlus ընկերությունը փոխարկեց 1:1 դոլարային գները։ Այդ պատճառով 2015 թվականի մարտի 25-ից գինը բարձրացել է մինչև 299 եվրո (16 ԳԲ տարբերակ) և 349 եվրո (64 ԳԲ)։

2015 թվականի հուլիսին ընկերությունը հայտնել էր, որ վաճառվել է 1,5 մլն սարք աշխարհի 35 երկրներում։

Աքսեսուարներ 
Ի սկզբանե ընկերությունը նախատեսում էր թողարկել մի քանի տեսակի փոխարինվող պատյաններ բնական նյութերից։ Սակայն արտադրական թերությունների պատճառով ֆիրմային պատյաններն այդպես էլ զանգվածային վաճառքի չեն հանվել։ Երկար ժամանակ է ընկերության կայքում կարելի էր պատվիրել միայն բամբուկե պատյանի մոդելը։

Ծանոթագրություններ 

Սմարթֆոններ
Հեռախոսակապ